Up-416/01_1
Natisni
Opravilna št.:
Up-416/01_1
Datum odločitve:
28. 11. 2001
ECLI:
ECLI:SI:USRS:2001:Up.416.01
Akt:
Sklep Višjega sodišča v Ljubljani št. I Kp 1269/2000 z dne 28. 3. 2001 v zvezi s sklepom Okrajnega sodišča v Črnomlju št. K 152/99 z dne 20. 10. 2000

Sklep Okrajnega sodišča v Črnomlju št. K 152/99 z dne 6. 6. 2001
Izrek:
Ustavna pritožba A. A. in B. B. zoper:

- sklep Višjega sodišča v Ljubljani št. I Kp 1269/2000 z dne 28. 3. 2001 v zvezi s sklepom Okrajnega sodišča v Črnomlju št. K 152/99 z dne 20. 10. 2000 in

- sklep Okrajnega sodišča v Črnomlju št. K 152/99 z dne 6. 6. 2001 se zavrže.
Evidenčni stavek:
Ker sta pritožnici vložili ustavno pritožbo po preteku roka 60 dni, predlagali pa tudi nista obravnave po tretjem odstavku 52. člena ZustS, je bilo bilo ustavno pritožbo kot prepozno treba zavreči.
Ker zoper izpodbijano odločitev pritožnici nista izkazali izčrpanosti rednega pravnega sredstva, ni podana procesna predpostavka izčrpanosti pravnih sredstev. Zato je bilo treba ustavno pritožbo tudi v tem delu zavreči.
Geslo:
Rok za vložitev ustavne pritožbe, prepozna ustavna pritožba.

Predhodno izčrpanje vseh pravnih sredstev kot procesni pogoj za vložitev ustavne pritožbe.

Zasebni tožilki.
Pravna podlaga:
Zakon o Ustavnem sodišču (ZUstS), 51., 52., 1. in 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
10. 10. 2001
Vrsta odločitve:
sklep
Vrsta rešitve:
zavrženje
Dokument:
US21131
Up-416/01-6
28. 11. 2001
S K L E P
Ustavno sodišče je v postopku za preizkus ustavne pritožbe A. A. in B. B., obeh iz Ž. na seji senata dne 28. novembra 2001 sklenilo:
Ustavna pritožba A. A. in B. B. zoper:
- sklep Višjega sodišča v Ljubljani št. I Kp 1269/2000 z dne 28. 3. 2001 v zvezi s sklepom Okrajnega sodišča v Črnomlju št. K 152/99 z dne 20. 10. 2000 in
- sklep Okrajnega sodišča v Črnomlju št. K 152/99 z dne 6. 6. 2001 se zavrže.
Obrazložitev
1. Pritožnici z ustavno pritožbo, ki sta jo vložili dne 9. 10. 2001, izpodbijata sklep Višjega sodišča v Ljubljani št. I Kp 1269/2000 z dne 28. 3. 2001, s katerim je bila kot neutemeljena zavrnjena njuna pritožba zoper sklep Okrajnega sodišča v Črnomlju št. K 152/99 z dne 20. 10. 2000. S tem je Okrajno sodišče iz razloga po prvem odstavku 427. člena Zakona o kazenskem postopku (Uradni list RS, št. 63/94 in nasl. - v nadaljevanju ZKP) v zvezi z drugim odstavkom 277. člena ZKP zavrglo zasebno tožbo pritožnic (umik zasebne tožbe s sklenjeno sodno poravnavo). Pritožnici izpodbijata tudi sklep Okrajnega sodišča v Črnomlju št. K 152/99 z dne 6. 6. 2001, s katerim je sodišče na podlagi prvega odstavka 413. člena ZKP zavrglo zahtevo pritožnic za obnovo kazenskega postopka.
2. V ustavni pritožbi zatrjujeta kršitev 14., 15., 19., 22., 23. in 26. člena Ustave. Do zatrjevanih kršitev naj bi prišlo zaradi tega, ker naj bi sodnik in sodnica Okrajnega sodišča v Črnomlju zlorabila sodniško funkcijo. Sodnik naj bi ne hotel zaslišati predlagane priče, sodnica pa naj bi opustila kazenski postopek zoper storilca kaznivih dejanj, ki naj bi pritožnici še vedno ogrožal. Podali naj bi nešteto prijav na Policijsko postajo v Črnomlju, vendar neuspešno. Navajata, da sta izrabili že vsa redna in izredna pravna sredstva, brez uspeha. Obrnili naj bi se tudi na varuha človekovih pravic, vendar sta dobili le tolažilen odgovor. Zato predlagata, naj Ustavno sodišče zahteva poročilo od Policijske postaje v Črnomlju, ustavno pritožbo reši v skladu z Ustavo in sodniško etiko ter odpravi ponavljajoče ogrožanje njunih pravic.
3. Po določbi prvega odstavka 50. člena Zakona o Ustavnem sodišču (Uradni list RS, št. 15/94 - v nadaljevanju ZUstS) lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Ustavna pritožba se vloži v 60 dneh od dneva vročitve posamičnega akta, zoper katerega je mogoča ustavna pritožba (prvi odstavek 52. člena ZUstS).
4. Iz podatkov, ki jih je Ustavno sodišče dne 15. 11. 2001 pridobilo iz kazenske pisarne Okrajnega sodišča v Črnomlju izhaja, da je bil izpodbijani sklep Višjega sodišča v Ljubljani št. I Kp 1269/2000 z dne 28. 3. 2001 pritožnicama vročen dne 18. 4. 2001. Ustavna pritožba, vložena dne 9. 10. 2001, je torej prepozna. Ker je ena od procesnih predpostavk za dopustnost ustavne pritožbe njena pravočasnost, ki v konkretnem primeru ni podana, pritožnici pa obravnave po izteku roka nista predlagali (tretji odstavek 52. člena ZUstS), je bilo treba ustavno pritožbo zavreči.
5. Ustavna pritožba se po določbi prvega odstavka 51. člena ZUstS vloži šele, ko so izčrpana vsa pravna sredstva. Pred izčrpanjem izrednih pravnih sredstev lahko Ustavno sodišče izjemoma odloča o ustavni pritožbi, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).
6. Zoper sklep Okrajnega sodišča v Črnomlju št. K 152/99 z dne 6. 6. 2001, s katerim je bila po določbi prvega odstavka 413. člena ZKP zavržena zahteva pritožnic za obnovo postopka, je dopustno vložiti pritožbo kot redno pravno sredstvo. Ker pritožnici nista izkazali, da bi zoper izpodbijano odločitev izčrpali to redno pravno sredstvo, ni podana procesna predpostavka izčrpanosti pravnih sredstev. Ustavna pritožba je preuranjena in jo je bilo zato treba zavreči.
7. Senat Ustavnega sodišča je sprejel ta sklep na podlagi prve in druge alinee prvega odstavka 55. člena ZUstS in na podlagi prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednica senata dr. Mirjam Škrk ter člana dr. Zvonko Fišer in dr. Ciril Ribičič.
Predsednica senata:
dr. Mirjam Škrk